**Vállalkozási szerződés**

**2.sz. módosítása**

amely létrejött egyrészről

**BALINKA KÖZSÉG ÖNKORMÁNYZATA**

székhelye: 8055 Balinka, Petőfi S. u. 34.

adószám: 15364562-2-07

telefon: 06/22/411-506

képviseli: Wéninger László polgármester

e-mail: polgarmester@balinka.hu

mint Megrendelő (továbbiakban: Megrendelő)

másrészről

**ÚTÉPPARK Útépítő és Mélyépítő Kft.**

székhely: 8000 Székesfehérvár, Sóstói út 7.

cégjegyzékszám: 07-09-022842

adószám: 24105099-2-07

MKIK nyilvántartási szám: 34A01922

bankszámlát vezető pénzintézet: K&H Bank

bankszámlaszám: 10200232-29373817-00000000

képviseli: Skobrák László ügyvezető

mint Vállalkozó (továbbiakban: Vállalkozó)

(Megrendelő és a Vállalkozó együttesen: Felek) között alulírott helyen és időben az alábbi feltételek szerint:

1. Előzmények:

Megrendelő, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) 115. § (1) bekezdése szerinti közbeszerzési eljárást folytatott le *„Balinka – Fenntartható települési közlekedésfejlesztés”* **TOP-3.1.1-15-FE1-2016-00007** elnevezésű projekt keretén belül. Szerződő felek rögzítik, hogy ezen elnevezésű projekt kivitelezésével Megbízó a Vállalkozót bízta meg a 2018. június 20-án kelt Vállalkozói szerződés aláírásával. Felek jelen dokumentummal az aláírt vállalkozási szerződést a Kbt. 141. § (4) bekezdés c. pontja alapján kívánják módosítani.

1. A szerződés módosuló rendelkezései:

Felek az aláírt vállalkozási szerződés 16.12. pontját egyező akarattal az alábbiak szerint módosítják:

**16.12.) Tekintettel arra, hogy a Megrendelő a szerződés kötést megelőzően feltételes közbeszerzést folytatott le, a Megrendelő a közbeszerzési eljárást megindító felhívásban megjelölt azon feltételt, amelytől a közbeszerzés eredményességét függővé tette, a jelen szerződés hatálybalépését felfüggesztő feltételként is kiköti. Ennek megfelelően a jelen Szerződés azon a napon lép hatályba, amelyen – a Megrendelő által benyújtott támogatásra irányuló igény módosítás elfogadása esetén – a támogatói döntés kihirdetésre kerül. Ha ez a nap korábbi, mint a jelen szerződés aláírásának napja, akkor a jelen szerződés annak aláírásának napján lép hatályba.**

1. A szerződésmódosítás indoka:

A módosítást olyan körülmények tették szükségessé, amelyeket az Ajánlatkérő kellő gondossággal eljárva nem láthatott előre, mivel a szerződő felek a Szerződés hatálybalépésének és a kivitelezés megkezdésének feltételeként a Megrendelő hiányzó forrásának meg nem léte miatt benyújtott költségnövekmény igény pozitív elbírálását határozták meg. A Kormánya a Terület- és Településfejlesztési Operatív Program 1.,3. és 4. prioritása keretében finanszírozott egyes projektek támogatásának növeléséről szóló 1031/2019. (II.11.) Korm. határozatában döntött Balinka község költségnövekményi igényéről a jelen szerződés tárgyát képező projekt tekintetében. A határozat 15.000.000 Ft vissza nem térítendő támogatás megítéléséről szól, mellyel a vállalkozói díj fedezete teljes mértékben finanszírozhatóvá vált.

Így Szerződő felek jelen szerződés módosítással a szerződés általános jellegének, ellenértékének változtatása nélkül, kizárólag a szerződés hatálybalépésének idejét módosították.

1. **Egyéb rendelkezések:**

Felek rögzítik, hogy a közöttük létrejött, 2018. június 20-án kelt Vállalkozási szerződés jelen módosítással nem érintett rendelkezései változatlanok maradnak.

Jelen szerződésmódosításban nem szabályozott kérdésekben a Ptk. és a Kbt. rendelkezései az irányadóak.

Jelen szerződésmódosítás három egymással szó szerint megegyező eredeti példányban készült, melyből két példányt a Megrendelő, egy példányt a Vállalkozó kap kézhez.

Balinka, 2019. február ……

………………………………… …………………………………

Megrendelő Vállalkozó

**BALINKA KÖZSÉG ÖNKORMÁNYZATA ÚTÉPPARK KFT.**