Bakonycsernyei Közös Önkormányzati Hivatal Jegyzője

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

ELŐTERJESZTÉS

a köztisztviselői illetményalap emelésről

Jogszabályi háttér: a Magyarország 2019. évi központi költségvetéséről szóló 2018. évi L. törvény

INDOKLÁS A RENDELET MEGALKOTÁSÁHOZ

Tisztelt Képviselő-testület!

A Kormányhivataltól érkezett szakmai segítségnyújtás alapján a köztisztviselői illetményalap emelésről a közös hivatalt fenntartó önkormányzatoknak külön-külön rendeletet kell alkotni. Januárban – a pályázat benyújtása előtt – mindhárom önkormányzat határozattal döntött a pályázat benyújtásáról és a székely településen kívüli önkormányzatok határozatukban hozzájárultak ahhoz, hogy a székhely település önkormányzati rendeletet alkosson a megemelt illetményalapról. Bakonycsernye önkormányzata ezen felhatalmazások alapján a 2019. évre vonatkozó önkormányzat rendeletében rendelkezett az illetményalap „Kiegyenlítő bérrendezési alap támogatására”’ kiírt pályázatban meghatározott minimum összegének, azaz 46.380 Ft-ban történő megállapításáról. A fent említett szakmai segítségnyújtás javaslata alapján jogszerűbb külön rendeletben szabályozni az illetményalapot és nem a költségvetési rendeletben meghatározni, így az alábbi rendelet tervezetet terjesztem a képviselő-testület elé.

**ELŐZETES HATÁSTANULMÁNY A RENDELET MEGALKOTÁSÁHOZ**

**1. A tervezett jogszabály társadalmi, gazdasági, költségvetési hatása**: A rendelet hatálybalépése nem ró plusz költségvetési terhet az önkormányzatra, annak fedezete pályázati úton rendelkezésre áll.

**2. Környezeti és egészségi következményei:** nem mérhető hatás.

**3. Adminisztratív terheket befolyásoló hatások**: Nem mérhető hatás

**4. A jogszabály megalkotásának szükségessége, a jogalkotás elmaradásának várható következményei:** köztisztviselői illetmények csökkennének

**5. A jogszabály alkalmazásához szükséges személyi, szervezeti, tárgyi és pénzügyi feltételek:** A korábbiakhoz képest nincs további feltétel.

RENDELET TERVEZET

Balinka község Önkormányzat Képviselő-testületének

…./2019.(III…...) önkormányzati rendelete

a Bakonycsernyei Közös Önkormányzati Hivatalban foglalkoztatott

köztisztviselők vonatkozásában magasabb összegű illetményalap megállapításáról

Balinka község Önkormányzat Képviselő-testülete a Magyarország 2019. évi központi költségvetéséről szóló 2018. évi L. törvény 60.§ (6) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ Balinka község Önkormányzat Képviselő-testülete a Bakonycsernyei Közös Önkormányzati Hivatalban foglalkoztatott köztisztviselői részére 2019. évre vonatkozóan az illetményalap összegét 46.380 Ft-ban határozza meg.

2.§ (1) Ezen rendelet 2019. …………. napján lép hatályba. Rendelkezéseit 2019. január 1. napjától kell alkalmazni.

(2) Hatályát veszti 2019. december 31. napján.

Wéninger László Fidrich Tamásné

polgármester jegyző

Kihirdetési záradék:

Ezen rendelet 2019. március ….. napján került kihirdetésre. Fidrich Tamásné

jegyző